CELEX: C2006/143/73
Language: el
Date: 2006-06-17 00:00:00
Title: Υπόθεση F-43/06: Προσφυγή της  21ης Απριλίου 2006  — Talvela κατά Επιτροπής

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/38
            
         Προσφυγή της 21ης Απριλίου 2006 — Talvela κατά Επιτροπής
   (Υπόθεση F-43/06)
   (2006/C 143/73)
   Γλώσσα διαδικασίας: η γαλλική
   Διάδικοι
   
      Προσφεύγων: Tuomo Talvela (Όσλο, Νορβηγία) (εκπρόσωπος: E. Boigelot, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο:
   
               —
            
            
               την ακύρωση της εκθέσεως εξελίξεως σταδιοδρομίας του προσφεύγοντος για την περίοδο από 1ης Ιανουαρίου 2004 μέχρι 31 Δεκεμβρίου 2004, καθώς και της αποφάσεως του δευτεροβάθμιου εκτιμητή της 31ης Αυγούστου 2005 με την οποία επιβεβαιώθηκε και εγκρίθηκε οριστικώς η πρώτη έκθεση·
            
         
               —
            
            
               την ακύρωση της σιωπηρής απορριπτικής αποφάσεως της αιτήσεως του προσφεύγοντος της 25ης Φεβρουαρίου 2005 καθώς και κάθε συνακόλουθης και/ή σχετικής προς την απόφαση αυτή πράξης·
            
         
               —
            
            
               την ακύρωση της αποφάσεως της αρμόδιας για τους διορισμούς αρχής (ΑΔΑ) της 11ης Ιανουαρίου 2006, που παρελήφθη στις 13 Ιανουαρίου 2006, με την οποία απορρίφθηκε η διοικητική του ένσταση που είχε ασκηθεί στις 23 Σεπτεμβρίου 2005 και με την οποία ζητούσε την ακύρωση των προσβαλλόμενων αποφάσεων.
            
         
               —
            
            
               την καταβολή αποζημιώσεως λόγω ηθικής βλάβης και υλικής ζημίας καθώς και λόγω προσβολής της σταδιοδρομίας του, εκτιμωμένων ex aequo et bono σε 4 000 ευρώ, υπό την επιφύλαξη μεταβολών κατά τη διάρκεια της διαδικασίας·
            
         
               —
            
            
               την καταδίκη της Επιτροπής των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων προβάλλει κατ' αρχάς παράβαση των άρθρων 25, δεύτερο εδάφιο, 26 και 43 του ΚΥΚ, καθώς και των γενικών εκτελεστικών διατάξεων σχετικά με την εφαρμογή του άρθρου 43, όπως θεσπίστηκαν από την καθής στις 3 Μαρτίου 2004, των ειδικών κανόνων όσον αφορά το προσωπικό που είναι τοποθετημένο στην εξωτερική υπηρεσία και του οδηγού βαθμολογίας.
   Επιπλέον, ο προσφεύγων διατείνεται ότι η καθής έχει παραβεί τις γενικές εκτελεστικές διατάξεις που η ίδια θέσπισε, στις 28 Απριλίου 2004, σχετικά με τη διεξαγωγή διοικητικών ερευνών και πειθαρχικών διαδικασιών.
   Στη συνέχεια, ο προσφεύγων παραπονείται για παράβαση ουσιωδών διαδικαστικών τύπων, για την αγνόηση των γενικών αρχών του δικαίου, όπως ο σεβασμός των δικαιωμάτων άμυνας, της αρχής της χρηστής διοικήσεως και του καθήκοντος μέριμνας, της αρχής της ίσης μεταχειρίσεως καθώς και των αρχών που επιβάλλουν στην ΑΔΑ να εκδίδει αποφάσεις μόνο βάσει νομικώς επιτρεπομένων λόγων, δηλαδή ασκούντων επιρροή και μη χαρακτηριζομένων από πρόδηλες, πραγματικές ή νομικές, πλάνες εκτιμήσεως.
   Τέλος, ο προσφεύγων ισχυρίζεται ότι η ΑΔΑ, καταρτίζοντας την επίδικη βαθμολογία για το έτος 2004, υπό τις καταγγελλόμενες συνθήκες, προδήλως δεν εφάρμοσε ούτε ερμήνευσε ορθώς τις διατάξεις του ΚΥΚ καθώς και τις προμνημονευθείσες αρχές. Επομένως, η απόφασή της στηρίζεται σε ανακριβή, τόσο πραγματικώς όσο και νομικώς, αιτιολογία. Συνεπώς, ο προσφεύγων βρίσκεται σε μια συνιστώσα δυσμενή μεταχείριση υπηρεσιακή κατάσταση, μη σύμφωνη προς τις προσδοκίες και τα θεμιτά συμφέροντά του.